**Për:**

**Prokurorinë Themelore në \_\_\_\_\_\_\_\_\_\_\_**

**\_\_:\_\_\_\_\_\_\_\_\_**

**PP/I.nr.\_\_/\_\_**

**Prokurori \_\_\_\_\_\_\_**

**Nga:**

**I pandehuri \_\_\_\_\_\_\_\_\_\_\_\_\_**

**K Ë R K E S Ë**

**PËR ZËVËNDËSIMIN E MASËS SË PARABURGIMIT ME MASË MË TË BUTË**   I nderuar Prokuror i çështjes,

 Përmes kësaj parashtrese, kërkoj ndryshimin – zëvëndësimin e masës së paraburgimit me masë tjetër më të butë për sigurimin e prezencës time si i pandehur në procedurë penale, duke konsideruar se tashmë janë shuar të gjitha arsyet ligjore që unë të vazhdoj nën masën e paraburgimit, për shkak të arsyeve si në vijim:

(*Në kerkesën për heqjen ose zevëndësimin e masës së paraburgimit, duhet të arsyetohet dhe të elaborohen fakte dhe prova që dëshmojnë se nuk ekziston rreziku: i ikjes; i pengimit të procedurës, i ndikimit në dëshmitarë, i përseritjes së veprës penale, pastaj të sqarohet edhe pesha e veprës penale të kryer, sjellja e të pandehurit, etj*.).

Rreziku i ikjes: Në rastin konkret unë si i pandehur nuk kam asnjë interes që të arratisem, pasi që jam mirë i informuar për pasojat dhe favoret e respektimit të rendit juridik lidhur me këtë procedurë në vaçanti. ka vetëm shtetësinë e Kosovës, dihet saktë adresa e banimit tim, njeri punëtor, me biznes personal, baba i 4 fëmijëve, i martuar, dhe mbajtës i familjes së time. Asnjëherë me par, me ë nuk kam kryer vepër penale ose nuk kam rënë ndesh me ligjin. Në ketë rast, jam parqitur vullnetarisht në polici pasiqë kam marrë thirrje nga organet e rendit. Për veprën penale të lëndimit trupor, ndihem i pafajshëm por jam i gatshëm të qendroj larg palës së demtuar dhe të zbatoj me saktësi cilendo masë me të butë se paraburgimi, që mund të me shqiptohet nga gjykata.

Pengimi i rrjedhës së procedurës: tashmë janë intervistuar nga prokuroria pala e dëmtuar, babai i saj, nëna e saj, tri dëshmitare, dhe vetëi pandehuri, që do të thotë provat kryesore janë siguruar, dhe qëndrimi në paraburgim është i pakuptimtë. Përtej kësaj, unë do të zbatoj cfarëdo mase qe me caktohet me e butë se paraburgimi dhe nuk do të ofrohem afer vendbanimit dhe nuk do të kontaktoj në asnjë mënyrë deshmirtaret apo palen e demtuar në ketë proces.

Për të bazuar paraburgimin mbi këtë bazë, nuk mund të mbështetetemi vetëm mbi shqetësime të tilla *in abstracto* por duhet të ekzistojnë rrethana konkrete faktike që theksojnë rrezikun e prishjes së provave apo ndikimit të dëshmitarëve.(*Shih rastin Trzaska kundër Polonisë, GjEDNj, Aktgjykimi i 11 korrikut 2000, paragrafët 63-66)*.*)* Praktika e GjEDNj-së ka deklaruar se rreziku i ndërhyrjes në rrjedhën e drejtësisë mund të arsyetohet vetëm kur i pandehuri mund të ketë lidhje personale me disa prej dëshmitarëve, e që në rastin konkret nuk kam asnjë lidhje. *(Shih rastin Contrada kundër Italisë, GjEDNj, Aktgjykimi i 24 gushtit 1998, paragrafi 61).*

Pesha e veprës penale: unë theksoj me bindje se i gjithë ky rast për mua si i pandehur dhe familjen e time e ka hasur në habi dhe ndihem tërësisht i rënduar emocionalisht që është përfshirë emri im në një rast të natyrës së tillë, andaj edhe rreziku i pretenduar për përseritje të veprës penale nuk është aspak i qëndrushëm. Andaj, edhe lidhur me peshën e veprës penale gjithmonë duhet të vlerësohet edhe personalitetin e të pandehurit *.(Shih Clooth kundër Belgjikës,GjEDNj, Aktgjykimi i 12 dhjetorit 1991,paragrafi 40*).

Andaj, shpreh bindjen e plotë se efekti i njëjtë do të arrihej sa i takon sigurimit të prezencës time në procedurë penale, edhe me caktimin e një mase me të butë se paraburgimi, siç është masa e arrestit shtëpiak ose masa e ndalimit të afrimit të vendit apo personit të caktuar. Për ketë, i lutem prokurorisë që të marrë për bazë edhe nenin 161 parag.1 nënparagrafi 1 të KPRK-së, me të cilin parashihet e drejta e të pandehurit për liri dhe siguri përcakton prezumimin në favor të qendrimit në liri.

Në bazë të fakteve të cekura si me lartë, me mirësjellje kërkoj nga Prokuroria Themelore në \_\_\_\_\_\_\_\_\_\_, pas analizimit të pretendimeve dhe shkresave të lëndës, të parashtroj kërkesë në gjykatë për ndryshimin – zëvëndësimin e masës së paraburgimit me masën e arrestit shtëpiak apo me masën ndalimi i afrimit vendit apo personit të caktuar – këtu palës së dëmtuar.

**I pandehuri:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

  **Vendi\_\_\_\_\_\_\_, Data:\_\_\_\_\_**